laion/Wikipedia-Exotic huggingface dataset:
דומם וכדור שיקוף

דומם וכדור שיקוף הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בנובמבר 1934. במרכז היצירה ניתן לראות בקבוק, מוטל על עיתון שנמצא על ספר. מימין לבקבוק ניצב פסל של ציפור ולה פני אדם. פסל ציפור זה הופיע גם ביצירה מאוחרת של האמן "עולם אחר 2". ציפור זו ניתנה לאמן במתנה על ידי חמיו. זו אחת מהיצירות בהן עסק האמן בבחינת בבואות ראי, השתקפויות במים והשתקפויות בכדור. זהו חלק מעיסוקו בפרספקטיבות שונות, שכן השתקפות בכדור מאפשרת משחק עם הפרספקטיבה המוצגת לצופה. בבקבוק משתקפים חדרו של האמן ודמותו של אֶשֶר עצמו, ליד שולחן העבודה במרכז ההשתקפות. האלמנטים המרכיבים את ה"דומם" נמצאים בתוך רקע שחור, מלבד ההשתקפות לא יכול הצופה לראות את החדר, אף שמנקודת מבטו, לכאורה, היה צריך לראות את יתר החדר סביב. עובדה זו משרה אווירה סוריאליסטית על הציור. יצירה זו מזכירה יצירה מאוחרת יותר, "יד וכדור שיקוף". מ.ק. אשר, עבודות גרפיות, סטימצקי טאשן, 1994, בתרגום עדנה קלגסברון ובעריכת שלומית אריאל.
יד וכדור שיקוף

יד וכדור שיקוף המכונה גם דיוקן עצמי במראה כדורית הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בינואר 1935. ביצירה ניתן לראות את השתקפות האמן בכדור שיקוף (כדור בדולח) שהוא מחזיק בידו. בהשתקפות רואים את כל חדר העבודה של האמן, והיצירה מהווה משחק בפרספקטיבות שונות המתאפשרות בציור השתקפות, בדומה ליצירה קודמת של האמן "דומם וכדור שיקוף". אין מדובר ביצירה ריאליסטית שכן ברקע התמונה לא ניתן לראות את חדר העבודה הנראה בהשתקפות. בספרו מתאר אֶשֶר את היצירה, כאמירה לגבי יחס האמן לאופן שבו הוא רואה את יצירתו: בעד המראה הזו יכול האמן לראות את סביבתו במבט שלם הרבה יותר מאשר בצפייה ישירה, שכן כמעט כל הסובב אותו - ארבעת הקירות, הרצפה ותקרת חדרו - דחוסים, הגם שבמעוות, בלוח העגול הקטן. ראשו... נמצא במרכז המוחלט. לכל אשר יפנה את ראשו - תמיד ישאר במרכז. ה"אני" הוא לב ליבו הבלתי מעורער של עולמי. — מ.ק. אשר, יצירות גרפיות, טאשן וסטימצקי, 1994 בסרט "המבוך" בו מוזכרת עבודה נוספת של האמן ("יחסות") ישנם אזכורים גם של יצירה זו. גארת', מלך הגובלינים (המגולם על ידי דייוויד בואי) מציע לשרה, הגיבורה, כדור בדולח המופיע בידו, ובו ניתן לראות השתקפות. וכן, בסצנת החלום שבסרט, שרה מגלה שהיא כלואה בכדור בדולח וכשהיא רצה לקיר הכדור היא רואה את השתקפותה המעוותת, בדומה להשתקפות האמן המופיעה ביצירה זו. מ.ק. אשר, עבודות גרפיות, סטימצקי טאשן, 1994, בתרגום עדנה קלגסברון ובעריכת שלומית אריאל.
ציר סיבוב

ציר סיבוב הוא קו דמיוני שסביבו מתבצעת תנועה סיבובית, כלומר, זהו הקו של כל הנקודות שנשארות במקומן בזמן שגוף כלשהו מסתובב. הנקודות בהן יוצא ציר הסיבוב מן הגוף נקראות קטבים. לצופה הנמצא על גוף מסתובב, יראו עצמים הנמצאים על ציר הסיבוב (מחוץ לגוף עצמו) כנמצאים במנוחה בעוד שכל עצם אחר יראה כמסתובב סביב הגוף. במקרה של כדור הארץ נקראות הנקודות על כיפת השמים שאליהן מצביע ציר הסיבוב הקטבים השמימיים. לציר הסיבוב יש משמעות רבה במכניקה של גוף קשיח, גופים שמסתובבים סביב עצמם. גם עבור תנועה מורכבת של גוף, ניתן לשם הניתוח לפרק אותה לתנועה סביב צירי הסיבוב הראשיים של הגוף, ובכך לנתח אותה ביתר פשטות. וקטור התדירות הזוויתית של הגוף מוגדר כפסאודו וקטור, שגודלו הוא גודל המהירות הזוויתית, וכיוונו הוא כיוון ציר הסיבוב. גדלים רבים מושפעים מכך, בשל השימוש הרב במכפלה וקטורית שמגדירה את הכיוונים של הגדלים השונים. במקרים רבים ציר הסיבוב אינו נמצא במנוחה ביחס לסביבה והוא עצמו מבצע תנועה סיבובית הנקראת נקיפה. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
קאנאק

קאנאק (בגרינלנדית: Qaanaaq) היא עיירה ורשות מקומית בצפון גרינלנד והעיירה היחידה במחוז מחוז אוואנאטה. העיירה הוקמה בתחילת שנות ה-50 כאשר תושבי העיירה 'פיטופיכּ' (Pituffik) נאלצו לעזוב את ביתם ולעבור 31 ק"מ צפונה מכיוון שהשטח עליו ישבה פיטופיכּ נועד לבניית בסיס "תולה" של חיל האוויר האמריקאי. קאנאק רשומה כעיר וכאחת הרשויות המקומיות הצפוניות בעולם ובנוסף היא גם הרשות המקומית הגדולה בגרינלנד ואחת הגדולות בעולם, עם שטח כולל של 225,400 קמ"ר. קאנאק גובלת בדרום עם הרשות המקומית אופרנאוויק, הפארק הלאומי צפון מזרח גרינלנד הלא מאוגד במזרח, בצפון האוקיינוס הקרח הצפוני ומצר נארס המפריד בין גרינלנד לאי הקנדי אלסמיר במערב. מספר התושבים בקאנאק עצמה הוא 650 אנשים, ו-850 בכל הרשות המקומית. תושבי קאנאק מדברים בשפת האינוכטון, ורבים גם מדברים בגרינלנדית ובדנית. מסביב לעיירה קאנאק יש מספר עיירות קטנות המונות עשרות תושבים השייכות לרשות המקומית 'קאנאק': סוויסיוויכּ (בגרינלנדית: Savissivik) / הוויכיוויכּ (באינוכטון: Havighivik) - בתרגום מגרינלנדית: 'מקום של מטאורי ברזל' המרמז על מטאורים ענקים שנמצאו באזור (חלקם במשקל מעל 20 טון). מוריאוסק (בגרינלנדית: Moriusaq) / מוריאוהק (באינוכטון: Muriuhaq) - סמוך לבסיס חיל האוויר 'תולה'. קקרטט (בגרינלנדית: Qeqertat) / קיכּיקטט (באינוכטון: Qikiqtat) - ממוקם על האי Herbert מול קאנאק. קקרטרסואק (בגרינלנדית: Qeqertarsuaq) / קיכּיקטכואק (באינוכטון: Qikiqtarhuaq) - כפר הממוקם על האי Herbert, בו בית ספר עבור ילדי האזור. סיאורפלוכּ (בגרינלנדית: Siorapaluk) / היאורפלוכּ (באינוכטון: Hiurapaluk) - אחד מהיישובים הצפוניים בעולם, מונה כ-80 תושבים. ביישוב קיימת תחנת כוח אשר מספקת חשמל שוטף והישוב מחובר ישירות לרדיו וטלוויזיה לוויינים. הכנסייה משמשת בנוסף כבית ספר וספריה ציבורית. ביישוב אין מרפאה ולכן באופן קבוע מגיעים רופאים מאזורים אחרים (חלקם ליום אחד, חלקם למספר ימים). רוב תושבי היישוב הם ציידים. השטח סביב היישוב טוב מאוד לציד. הוא שופע בארנבי קוטב, איילים, שועלים, כלבי ים ועופות דורסים. בסיס חיל האוויר האמריקאי "תולה" (באנגלית: Thule Air Base), הממוקם דרומית לקאנאק על שטח בו בעבר שכנה העיירה פיטופיק, הוא בסיס חיל האוויר הצפוני בעולם. הבסיס נועד להגן על שמי ארצות הברית מפני טילים בליסטים בין-יבשתיים בעלי ראשי נפץ גרעינים וממוקמים בו מתקני מכ"ם מתקדמים וטילים אנטי בליסטיים ומספר טייסות. מסלול ההמראה/נחיתה הוא באורך 3,000 מטר כך שהבסיס מהווה גם כנמל תעופה לטיסות צ'ארטר לקופנהגן ועוד מספר יעדים בגרינלנד על ידי אייר גרינלנד. מגדל התקשורת בבסיס מתנשא לגובה 378 מטר והוא המבנה הגבוה ביותר בחצי הכדור המערבי, צפונית לחוג הארקטי. בבסיס גרים כ-800 חיילים וקצינים. מדיה וקבצים בנושא קאנאק בוויקישיתוף
שלושה כדורים 2

שלושה כדורים 2 הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר, שהודפס לראשונה באפריל 1946. היצירה היא אחת העבודות של האמן בה הוא בוחן אספקטים של פרספקטיבה באמצעות השתקפות, בדומה לשתי יצירות קודמות שלו: "דומם וכדור שיקוף" ו"יד וכדור שיקוף". ביצירה מופיעים שלושה כדורים - בכדור האמצעי ניתן לראות השתקפות של האמן ושל חדר עבודתו (בדומה לשתי היצירות האמורות), ואף השתקפות של הכדורים מימינו ומשמאלו, ושל היצירה עצמה המצוייה בשלבי עבודה על השולחן. הכדור השמאלי משקף את תקרת חדר העבודה, את חלונות חדר העבודה והנוף הנשקף מהם, אך לא את תוכו של חדר העבודה, ואילו הכדור הימני אטום לחלוטין. היצירה אינה יצירה ריאליסטית מאחר שנקודת מבטו של הצופה משתנה מכדור לכדור - בעוד שבכדור האמצעי מבטו של הצופה הוא במישור החדר (ולו הייתה התמונה ריאליסטית, היה הצופה יכול לראות את החדר סביבו), בכדור השמאלי מבטו של הצופה הוא מלמעלה, ובציור ריאליסטי היה צריך לראות את ההשתקפות שלו עצמו. הסבר, לכאורה, לכך שלא רואים את ההשתקפות ניתן על ידי האמן: שלושה כדורים שווים בגודלים אך שונים בחזותם ניצבים זה לצד זה על שולחן מבריק. הכדור השמאלי עשוי זכוכית ומלא מים, ולכן הוא שקוף ומשקף כאחד... בכדור האמצעי מושגת אחדות משלושת בשתי דרכים שונות, שכן לא זו בלבד שהוא משקף את הכדורים שמימינו ומשמאלו, אלא ששלושתם נראים ברישום שהאמן עובד עליו. — מ.ק. אשר, עבודות גרפיות, סטימצקי טאשן, 1994 מ.ק. אשר, עבודות גרפיות, סטימצקי טאשן, 1994, בתרגום עדנה קלגסברון ובעריכת שלומית אריאל.
פיסת סיליקון

פיסת סיליקון (באנגלית: Die) היא מעגל משולב המורכב על פרוסות של סיליקון גבישי (wafers). רוב הייצור הסדרתי במיקרואלקטרוניקה מתבסס על שימוש בפרוסות של סיליקון גבישי. בתום תהליך הייצור, מכילה כל פרוסה כזו מאות או אף אלפים של רכיבים זהים, שצורתם בדרך כלל מרובעת. רכיבים אלה מופרדים בתום התהליך על ידי חיתוך הפרוסה לאורך ולרוחב. כל מרובע כזה, המכיל רכיב אחד, הוא פיסת סיליקון. הרכיבים שהופרדו מהפרוסה עוברים תהליך זיווד, שבסופו כל רכיב ארוז בתוך אריזה מחומר פלסטי או קרמי, הרכיב הארוז נקרא שבב (Chip) והוא משמש להרכבת מעגלים מודפסים.
אייר גרינלנד

אייר גרינלנד (באנגלית: Air Greenland) היא חברת התעופה הלאומית של גרינלנד שבסיסה בנמל תעופה בעיר הבירה נוק. החברה מפעילה טיסות סדירות לקופנהגן, שירותי אוויר לכל העיירות בגרינלנד (בעלות נמל תעופה) בעזרת מטוסים ומסוקים, טיסות שכר, מונית אוויר, טיסות מיוחדות, אמבולנס אווירי, חיפוש וחילוץ. צי המטוסים של החברה צבוע כולו באדום כדי שיהיה בולט לעין במזג אוויר השורר באזור וכדי שבמידה ומטוס/מסוק מתרסק יהיה יותר קל למצוא אותו. החברה נוסדה על ידי חברת התעופה סקנדינביאן איירליינס וחברת כרייה מקומית והחלה לפעול בנובמבר 1960 תחת השם Greenlandair. בשנת 1962 הפכה לחברה ממשלתית כאשר הבעלות עברה לממשלה המחוזית של גרינלנד ושל דנמרק. בשנת 2000 שונה שמה ל'אייר גרינלנד'. החברה שייכת לממשלת גרינלנד (37.5%), סקנדינביין איירליינס (37.5%) וממשלת דנמרק (25%). נכון להיום מועסקים בחברה כ-570 בני אדם. בשנת 2003 זכתה החברה במכרז להפעלת טיסות לנמל תעופה טול הנמצא דרומית לקאנק. לפני כן חברת SAS (סקנדינביין איירליינס) הפעילו את הטיסות. צי המטוסים של החברות במותג נכון דצמבר 2022 מדיה וקבצים בנושא אייר גרינלנד בוויקישיתוף אתר האינטרנט הרשמי של אייר גרינלנד אייר גרינלנד, ברשת החברתית פייסבוק אייר גרינלנד, ברשת החברתית אינסטגרם אייר גרינלנד, סרטונים בערוץ היוטיוב מדיה וקבצים בנושא אייר גרילנד, באתר Airliners.net פרטי צי המטוסים של אייר גרינלנד, באתר airfleets.net (באנגלית)
נס ניו זילנד האדום

נס ניו זילנד האדום (אנגלית: New Zealand Red Ensign) הוא דגלה הימי האזרחי של ניו זילנד, ולמעשה, דגל הצי הסוחר הניו זילנדי. זהו דגל המעוצב על בסיס עיצוב הנס האדום – דגל הממלכה המאוחדת בקנטון ושדה אדום המושחת במערכת הכוכבים הצלב הדרומי. יחסי הדגל, מיקומי הכוכבים וסכמת הצבעים של הדגל זהים לתכונות הדגל הלאומי. על פי "חוק ספינות הסוחר (צבעים)" של שנת 1889 הותר לספינות הצי הסוחר של מושבות האימפריה הבריטית להניף את הנס האדום המושחת בסמל המושבה על דסקה לבנה כאמצעי לזיהוי ואיתות. לניו זילנד תוקנן דגל המבוסס על הנס האדום, ובדף ההינף הוטבעה דיסקה לבנה עם ארבעה כוכבים אדומים. דגל זה שימש את ספינות הצי הסוחר הניו זילנדי עד קבלתו של "חוק הספנות והספנים" בשנת 1903, אשר תקנן את הדגל הנוכחי כדגל הנכון להנפה על ספינות אזרחיות הרשומות בניו זילנד. נס ניו זילנד האדום באתר דגלי העולם (באנגלית) דגלים ניו זילנדיים נוספים באתר משרד התרבות והמסורת (באנגלית) הנסים הניו זילנדיים באתר האנציקלופדיה של ניו זילנד 1966 (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Fool's Mate

Fool's Mate הוא אלבומו הראשון של פיטר האמיל המופיע תחת שמו בלבד (ולא יחד עם להקת ואן דר גראף ג'נרייטור). האלבום מכיל שירים קצרים יחסית שאינם קשורים זה לזה. כל השירים נכתבו על ידי האמיל, אלא אם צוין אחרת: שירי בונוס מהוצאה מחודשת ב-2005: "Re-Awakening" "Summer Song (In The Autumn)" "The Birds" "Sunshine" "Happy" מידע על האלבום Fool's Mate באתר MusicBrainz מידע על האלבום Fool's Mate באתר AllMusic האלבום Fool's Mate באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
כריסטיאן דיור

כריסטיאן דיור (בצרפתית: Christian Dior;‏ 21 בינואר 1905 – 23 באוקטובר 1957) היה מעצב אופנה צרפתי רב השפעה, אשר נודע כמייסדו של בית האופנה "דיור", אחד מבתי האופנה המובילים בעולם. דיור נולד בעיירה גרנוויל, בחבל נורמנדי תחתית בצרפת. הוא היה בן למשפחה מבוססת, שמקור הונה היה בייצור דשנים לחקלאות. מתוך ציות לרצון הוריו, שקיוו כי יהיה לדיפלומט, למד דיור במכון למדע המדינה בפריז בין השנים 1920–1925. אולם, משיכתו של דיור הייתה דווקא לתחום האמנויות, בעיקר לאופנה ולציור. לאחר סיום לימודיו, פתח בשנת 1928 גלריה קטנה לאמנות בתמיכתו הכספית של אביו, שם מכר מעבודותיהם של פבלו פיקאסו, מקס ז'אקוב ואחרים. דיור נאלץ לסגור את הגלריה בשנת 1931, לאחר שמשפחתו סבלה התמוטטות כלכלית שהובילה לסגירת עסקו של אביו. בתחילת שנות ה-30 הרוויח דיור את לחמו במכירת ציורי אופנה לבתי אופנה עילית בפריז. החל משנת 1938, עבד עם רוברט פיג'ו ומאוחר יותר הצטרף לבית האופנה של לוסיאן ללון, והיה למעצב ראשי יחד עם מרסל בוסה. בשנת 1945 מימן מרסל בוסה לדיור את הקמת בית האופנה כריסטיאן דיור. בית האופנה של דיור נפתח בדצמבר 1946. בפברואר 1947 הציג דיור את תצוגת האופנה הראשונה בשם Corolle, תצוגה אשר נודעה בכינוי שהעניקה לה העורכת הראשית של המגזין הארפר'ס בזאר: New Look. עיצוביו של דיור התאפיינו בעיצובים עשירים יותר מאשר העיצובים החסכניים בבד שהופיעו עם תום מלחמת העולם השנייה, בהשפעת הקיצוב בבדים. דיור נחשב בעולם האופנה לאמן ביצירת צורות וצלליות בבד ובעיצוב בגדים המחמיאים מאוד לצורת הגוף. מנגד, בגדיו זכו בתחילה לביקורת על כמויות הבד שהושקעו ביצירת כל בגד, זאת על רקע המחסור בבדים שאפיין את התקופה. קו ה-New Look של דיור היה להצלחה מיידית, והוא זכה לשפע של הזמנות לבגדיו מידוענים דוגמת השחקנית ריטה הייוורת' ורקדנית הבלט מרגוט פונטיין. כמו כן הוזמן לערוך תצוגת אופנה פרטית לבית המלוכה הבריטי. יש המייחסים לדיור את שיקומה של פריז כבירת עולם האופנה. דיור המשיך וחידש בעולם האופנה כאשר שיווק את בגדיו ברחבי תבל וגיוון את מוצרי המותג כך שכללו אף אביזרי אופנה אחרים, דוגמת בשמים. דיור אף מכר רישיונות לייצור אביזרי אופנה תחת המותג שייצר. לרעיונות העיצוביים של דיור הייתה השפעה גם על פיתוחן של חליפות החלל ששימשו את האסטרונאוטים שהלכו על אדמת הירח. 'המראה החדש' שהדגיש את עיצוב צללית הגוף הביא לשימוש מוגבר בבדים מחטבים (כגון Latex), ומפתחי חליפות החלל נעזרו בבדים אלה כדי לאפשר לאסטרונאוטים טווח תנועה מרבי תוך מניעה של התנפחות החליפה עקב לחץ האוויר הפנימי. דיור מת ב-1957 בעיירת המרפא מונטקטיני טרמה באיטליה מהתקף לב. לאחר מותו המשיכו מעצבי אופנה אחרים להוביל את בית האופנה שהקים, זאת עד לשנת 1990, אז נרכש בית האופנה בידי לואי ויטון (Möet Hennessey Luis Viutton). אתר האינטרנט הרשמי של כריסטיאן דיור כריסטיאן דיור, באתר biography.com כריסטיאן דיור, באתר מוזיאון המטרופוליטן לאמנות כריסטיאן דיור, באתר אנציקלופדיה בריטניקה (באנגלית) כריסטיאן דיור, באתר "Find a Grave" (באנגלית) כריסטיאן דיור, במסד הנתונים הקולנועיים IMDb (באנגלית) כריסטיאן דיור, באתר AllMovie (באנגלית) כריסטיאן דיור, במסד הנתונים הקולנועיים KinoPoisk (ברוסית) כריסטיאן דיור, באתר Discogs (באנגלית) רן לוי, ההיסטוריה של חליפת החלל, חלק ב', באתר הפודקאסט עושים היסטוריה, ‏ינואר 2018
דגל המושל הכללי של ניו זילנד

דגל המושל הכללי של ניו זילנד הוא דגל ניו זילנדי רשמי אשר מונף בנוכחותו של המושל הכללי של ניו זילנד. הדגל בצורתו הנוכחית אומץ בשנת 2008 ועיצובו דגל כחול ובמרכז שלט האצולה של ניו זילנד מוכתר בכתר אדוארד הקדוש. הדגל מונף במקומות כגון מעונו הרשמי של המושל ועל כלי רכב רשמיים אשר בשימושו, כמו כן, הדגל נחשב מכובד יותר מהדגל הלאומי אך שני בחשיבותו לנס המלכותי. בשנת 1869 משרד הימייה הכריז כי "למושלים... המנהלים את ממשלות המושבות הבריטיות ואת המשרדים, ניתן אישור להניף את היוניון ג'ק כאשר הוא מושחת בסמל או תג המושבה" בזמן זה למושבת ניו זילנד לא היה סמל משלה. בהתאם להחלטה זו, באוקטובר 1869, הוחלט כי ביוניון ג'ק ישולב "הצלב הדרומי כפי שהוא מוצג בנס הכחול של המושבה: ארבעה כוכבים מחומשים אדומים בעלי גבולות לבנים על השדה: על הג'ק יוצגו ארבעה כוכבים מחומשים לבנים על רקעו האדום של צלב ג'ורג' הקדוש". באוקטובר 1874, סר ג'יימס פרגוסון (מושל ניו זילנד) הכריז "...כי החותם או הסמל אשר ישולב ביוניון ג'ק אשר יהיה בשימושו של מושל ניו זילנד במסעותיו על כל ספינה או כלי אחר יהיה צלב הדרום אשר יוצג על ידי ארבעה כוכבים מחומשים אדומים על מגן לבן והאותיות NZ באדום במרכזו של צלב הדרום". המושלים הבאים גילו כי הדגל היה נוח לשימוש והוא הפך עד מהרה לדגל סגן-המלך הרשמי. בשנת 1907 מעמדה של ניו זילנד השתנה ממושבה אוטונומית לדומיניון. על מנת לציין את העצמאות אשר ניתנה לה, ממשלת ניו זילנד ביקשה כי זר עלי הדפנה אשר על דגל המושל יוחלף בעלי השרך הכסוף אשר הוכר כבר כאחד מסמליה הלאומיים של ניו זילנד. במכתב מה-5 בינואר 1908 המושל ביקש כי זר הדפנה יוחלף הזר עלי שרך ובמכתבו התייחס ללזר עלי עץ האדר (המייפל) בדגל המושל הכללי של קנדה כתקדים. בקשה זו אושרה ללא כל שהיות כיוון ועל פי התקנות הנודעות לדגל ההתקן אשר משובץ על היוניון ג'ק יוקף ב"זר ירוק". סוג העלים לא צוין. עיצוב חדש לדגל אושר בינואר 1931 על מנת לשקף את הצהרת בלפור (1926) אשר קבעה כי המושל הכללי הפך מנציג הממשלה הבריטית לנציגו של המונרך בדומיניון של ניו זילנד. התג הניו זילנדי הוחלף בציצה המלכותית והמילים "הדומיניון של ניו זילנד" הוצגו על מגילה מוזהבת מתחתיו. כיוון השינוי לא היה לרוחם של המושל הכללי הלורד בלדיסלו וחברי הקבינט שלו, דגל המושל הישן היה בשימוש עד להגעתו של הלורד גאלוואי. תיקוני עיצוב מזעריים אשר כללו את שינוי הכיתוב על המגילה ל"ניו זילנד" הוכנסו לדגל בשנת 1953. ב-2 ביוני 2008 דגל בעל עיצוב חדש אומץ בתיזמון על יום הולדתה הרשמי של המלכה. הנס המלכותי של ניו זילנד סמל ניו זילנד דגל המושל הכללי של קנדה דגל המושל הכללי של אוסטרליה גלריית דגלי ניו זילנד דגל המושל הכללי של ניו זילנד באתר דגלי העולם (באנגלית) אתר משרד התרבות והמסורת של ניו זילנד - דגלים ניו זילנדיים אחרים האנציקלופדיה של ניו זילנד 1966 - דגלים, נס ניו זילנד ודגלי הממשל דבר המלך במועצה, 7 באוגוסט 1869 New Zealand Gazette: Saturday October 23 1869 http://www.gg.govt.nz/features/ אתר המושל הכללי (ניו זילנד)
רמבי"ש

רשימת מאמרים של בני הישיבות (רמבי"ש) היא אינדקס מאמרים ממוין ומקוטלג (או ביבליוגרפיה) של אלפי מאמרים תורניים בקשת רחבה של מקצועות התורה, כגון: תנ"ך, הלכה, עיון, מחשבה, הגות, תפילה, פיוט ושירה, חסידות, חינוך ועוד. המידע הכלול ברמבי"ש נאסף מתוך מאות כתבי עת תורניים וקובצי מאמרים חד-פעמיים בשפה העברית. הקריטריונים להכללה ברמבי"ש הם שהפרסום יהיה בבמה תורנית מכובדת ברוח היהדות האורתודוקסית, וכן שיהיה בעל ערך עבור ציבור לומדי התורה. רשומה ביבליוגרפית טיפוסית במאגר רמבי"ש מכילה את כותרת המאמר, את שם המחבר/ים, את כתב העת או קובץ המאמרים שבו ראה אור, את פרטי הגיליון, מספרי העמודים וכיוצא בזה, מקום הפרסום, ושנת הפרסום. מאמרים הזמינים ברשת האינטרנט בחינם - מכילים גם קישור אל המאמר. את תוצאות החיפוש ניתן למיין לפי כל אחד מן השדות המוצגים בדף התוצאות. מערכת רמבי"ש נבנתה באופן פרטי על ידי יעקב נוימן, איש מחשבים מרמת-גן, ואינה קשורה לשום גורם אוניברסיטאי או כלכלי, זאת כדי להימנע מתכתיבים הנוגדים את מטרת המאגר. למשתמשים ברמבי"ש יש אפשרות להוסיף תגיות (Tagging), ובכך להרחיב את אפשרויות החיפוש למשתמשים אחרים. רמב"י אתר האינטרנט הרשמי של רמבי"ש
דגל התעופה האזרחית הניו זילנדית

דגל האוויר האזרחי של ניו זילנד הוא דגל המייצג את התעופה האזרחית של ניו זילנד, ניתן להניפו על שדות תעופה בניו זילנד, על מטוסים בבעלות ניו זילנדית ועל המשרדים הראשיים של חברות תעופה אשר בבעלותם מטוסים ניו זילנדיים. עיצובו של הדגל מבוסס על עיצובו של דגל האוויר האזרחי של הממלכה המאוחדת, צלב לטיני כחול כהה ממוסגר בלבן על שדה כחול בהיר והיוניון ג'ק משובץ בקנטון ומושחת בצלב הדרומי בצבע אדום כפי שהוא מיוצג בדגל ניו זילנד ברביע השמאלי התחתון. עיצובו המקורי של הדגל הוצע למלך ג'ורג' השישי בידי המושל הכללי של ניו זילנד, הלורד גאלוואי. ב-16 בנובמבר 1938, הונף הדגל לראשונה ולאחר מכן "זוהה כצבעים הלאומיים המתאימים למטוסים אזרחיים הרשומים בניו זילנד" דגל האוויר האזרחי של ניו זילנד באתר דגלי העולם (באנגלית) אתר משרד התרבות והמסורת של ניו זילנד - דגלים ניו זילנדיים אחרים האנציקלופדיה של ניו זילנד 1966 - דגלים, נס ניו זילנד ודגלי הממשל http://www.mch.govt.nz/nzflag/other-flags.html דגלי ניו זילנד -דגל האוויר האזרחי של ניו זילנד ערך זה הוא קצרמר בנושא סמלים ובנושא ניו זילנד. אתם מוזמנים לתרום לוויקיפדיה ולהרחיב אותו.
Chameleon in the Shadow of the Night

זיקית בצללי הליל הוא אלבום מופת משנת 1973 של היוצר הבריטי פיטר האמיל. האלבום שונה מאוד משאר יצירתו של האמיל בשנות ה-70. רוב השירים כוללים נגינה בפסנתר או גיטרה אקוסטית בלבד, ורק בשניים ישנו שימוש בתיזמור עשיר יותר. האלבום עוסק בתחושות של בדידות, החמצה וניכור. האלבום נפתח בשורה מנהיים, שבת סגריר, בלי פרוטה, בלי חברים. המגמה מקצינה ב"בסוף" שם האמיל הוגה באפשרות להתאבד כמזור לבדידותו וכפרה לכשלונותיו, "אני מניח שאעלה על סיפון הטיטניק להפלגה". השיר האחרון, "בחדר השחור", שונה משאר האלבום. זוהי יצירה מורכבת, מרובת פרקים בתזמור עשיר, כמיטב המסורת של ואן דר גראף ג'נרייטור. "German Overalls" - 7:03 "Slender Threads" - 4:57 "Rock and Rôle" - 6:41 "In the End" - 7:21 "What's It Worth" - 3:56 "Easy to Slip Away" - 5:18 "Dropping the Torch" - 4:11 "(In The) Black Room/The Tower" - 10:53 מידע על האלבום Chameleon in the Shadow of the Night באתר MusicBrainz מידע על האלבום Chameleon in the Shadow of the Night באתר AllMusic האלבום Chameleon in the Shadow of the Night באתר Discogs
הטבעה (דגל)

הטבעה (באנגלית: Defacement) הוא מונח המשמש בהרלדיקה ובווקסילולוגיה לתוספת של סמל או מטען לדגל כלשהו. לדוגמה, הדגל האוסטרלי הוא נס בריטי כחול שעליו מוטבע הצלב הדרומי וכוכב חבר העמים מתחת ליוניון ג'ק. על אף שהמונח באנגלית (Defacement) נושא משמעות נלווית שלילית (למשל Website defacement פירושו התקפה על אתר אינטרנט), הרי שבהקשר הווקסילולוגי אין בו כל רמז שלילי; הכוונה היא פשוט לכך שהדגל שונה מהדגל הרגיל שבו נעשה שימוש תכוף. לדוגמה, דגלי מדינות רבות הם דגלי לאום שעליהם מוטבעים סמל המדינה או שלט האצולה שלה. ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
The Silent Corner and the Empty Stage

הפינה השקטה והבמה הריקה הוא אלבום משנת 1974 של היוצר הבריטי פיטר האמיל. לאלבום צליל אקלקטי - מבלדה בליווי אקוסטי (Forsaken Garden, Rubicon) דרך יצירות רוק מתקדם מורכבות (A louse is not a Home, Modern) וכלה בשיר אישי לבתו (הדמיונית עדיין, באותה תקופה) של היוצר (Wilhelmina). בדומה לצליל, גם נושאי השירים שונים מאוד זה מזה, והם אינם מתחברים לרצף. "Modern" – 7:28 "Wilhelmina" – 5:17 "The Lie (Bernini's Saint Theresa)" – 5:40 "Forsaken Gardens" – 6:15 "Red Shift" – 8.11 "Rubicon" – 4:11 "A Louse Is Not a Home" – 12:13 מידע על האלבום The Silent Corner and the Empty Stage באתר MusicBrainz האלבום The Silent Corner and the Empty Stage באתר Discogs ביקורת עברית על האלבום באתר "רוק מתקדם - מדריך עברי"
In Camera

In Camera (בעברית: בעין המצלמה) הוא אלבום משנת 1974 של היוצר הבריטי פיטר האמיל. האלבום, שמתחיל בצליל מלודי, הופך לגועש יותר ויותר בהמשך. לאחר שיר אנטי-מלחמתי (כוכב השביט, זנבו ושמים) הוא מסתיים בצמד יצירות פרועות, עגומות ובעלות צליל תעשייתי בולט הנקראות גוג ומגוג. השיר מגוג כולו מורכב מצלילי הקלטות מעוותים היוצרים תחושה קלאוסטרופובית ומאיימת. יש המייחסים צמד זה להיות אחיו של האמיל מאושפז בחוסר הכרה בתקופת היצירה. למרות חשיבותו של האלבום, בהיותו מראשוני המשתמשים באופן בלעדי בסימפולים וממבשרי המוזיקה התעשייתית, אין זה אחד מאלבומיו הפופולריים של האמיל. "Ferret and Featherbird" – 3:43 "(No More) the Sub-mariner" – 5:47 "Tapeworm" – 4:20 "Again" – 3:44 "Faint-Heart and the Sermon" – 6:42 "The Comet, the Course, the Tail" – 6:00 "Gog" "Magog (in Bromine Chambers)" מידע על האלבום In Camera באתר MusicBrainz מידע על האלבום In Camera באתר AllMusic האלבום In Camera באתר Discogs האלבום In Camera באתר ספוטיפיי
דיור

האם התכוונתם ל... כריסטיאן דיור – מעצב אופנה צרפתי כריסטיאן דיור (חברה) – חברה לייצור ושיווק של מוצרי יוקרה, שהוקמה על ידי כריסטיאן דיור דיור רכבות – חניה של רכבת לפרק זמן בו אינה נמצאת בשימוש יחידת דיור דיור מוגן – בית אבות הזכות לדיור – אחת מזכויות האדם המוכרות במשפט הבינלאומי הפומבי חוק הדיור הציבורי (זכויות רכישה) דירה